### Beslutninger

Fremsendes til Teknisk Udvalg til behandling i henhold til beslutning i byrådets møde den 27. september 2023.

###

Endelig vedtagelse af lokalplan 1184, Udvidelse af Bånlev Biogas, [adresse], samt tillæg nr. 113 til kommuneplan 2017.

### Resume

Den private udvikler ønsker at udvide det eksisterende biogasanlæg syd for [adresse]. Lokalplanen skal muliggøre udvidelse af et eksisterende biogasanlæg, så det kan behandle mere biomasse og sende mere bionaturgas på gasnettet.

Det eksisterende anlæg fylder ca. 4,6 ha, og yderligere ca. 5,4 ha tilføjes med den nye lokalplan. Det nye planområde bliver i alt ca. 10 ha.

Lokalplanen muliggør op til 34.000 m² etageareal inklusive bebyggelsen på det eksisterende anlæg, svarende til en bebyggelsesprocent på 35 % for lokalplanområdet.

Med lokalplanens regulering af byggefelter sikres størst mulig afstand fra de højeste anlægsdele til naboer mod øst og motorvejen mod vest.

Lokalplanen er i overensstemmelse med kommuneplanens mål, men ikke de konkrete rammer. Derfor ledsages den af et kommuneplantillæg, der udvider den eksisterende ramme, så hele det kommende biogasanlæg rammeplanlægges, og øger samtidig bebyggelseshøjden til op til 26 meter.

Der er afholdt forudgående offentlig høring, hvor de 53 høringssvar primært indeholder bekymring for øget trafik, støj og lugt.

### Beslutningspunkter

Det indstilles:

At 1) forslag til Lokalplan nr. 1184 vedtages endeligt (med de ændringer, der fremgår af indstillingens afsnit 5.7. og bilag 4),

At 2) forslag til Tillæg nr. 113 til Kommuneplan 2017 vedtages endeligt.

At 3) kommentarer fra den offentlige høring besvares, som det fremgår af bilag 3.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 18-09-2023

Rikke Henriksen: 4

Fremsendes til [adresse] med bemærkning, at Magistraten i mødet den 18. september 2023 anbefaler, at byrådet tiltræder Magistratsafdelingen for Teknik og Miljøs indstilling af 1. september 2023.

Adam Nilsson tog forbehold.